Entertainment Software Rating Board

Entertainment Software Rating Board (ESRB, ) – ne pelno savireguliacijos organizacija, kuri nustato amžiaus ir turinio reitingus, įtvirtina reklamos gaires, kuriomis vadovaujamasi pramonėje, bei garantuoja privatumo internete principus kompiuteriniams ir vaizdo žaidimams Jungtinėse Valstijose ir Kanadoje. ESRB 1994 m. įsteigė Entertainment Software Association (), reaguodama į kritiką dėl smurtinio turinio, pasitaikančio tokiuose vaizdo žaidimuose kaip „Night Trap“, „Mortal Kombat“ ir kituose prieštaringais laikomuose vaizdo žaidimuose dėl juose vaizduojamo smurto ar intensyvių seksualinių scenų.

Komisija reitingus žaidimams nustato pagal jų turinį, naudodamasi panašia į kino reitingų sistema, naudojama daugelyje šalių, taip pat naudodamasi šešių amžiumi pagrįstų lygių, skirtų padėti vartotojams nusistatyti žaidimo turinį ir tinkamumą, kombinacija kartu su „turinio aprašų“, smulkiai aprašančių tam tikro žaidimo turinio tipus, sistema. ESRB taip pat prižiūri etikos kodekso laikymąsi kompiuterinių žaidimų reklamos srityje, užtikrindama, kad žaidimams skirtos rinkodaros medžiagos vaizduotų jų ESRB reitingų informaciją ir būtų adresuojamos atitinkamoms auditorijoms bei vykdydama privatumo internete sertifikavimo programą. 2011 m. ESRB inicijavo programėlių reitingavimo programą.

Nors federaliniai įstatymai Šiaurės Amerikoje nereikalauja priverstinai naudoti ESRB reitingų sistemą, ji iš tikrųjų yra de facto priimtas standartas dėl komisijos ir kompiuterinių žaidimų pramonės kolektyvinės įtakos: pagrindiniai žaidimų konsolių gamintojai nelicencijuoja žaidimų savo sistemoms, jeigu jie nėra reitinguoti pagal ESRB sistemą, daugumoje mažmeninės prekybos parduotuvių neprekiaujama ESRB nepaženklintomis prekėmis.

 Reitingai 
ESRB reitingai pirmiausia nustatomi iš ženklų, kurie vaizduojami ant pakuočių ir žaidimų reklaminių medžiagų. Kiekvienas ženklas yra stilizuota abėcėlės raidė, simbolizuojanti tam tikrą reitingą. Be pagrindinių amžiaus cenzo reitingų, ESRB taip pat naudoja vieną ar daugiau iš 30 „turinio aprašų“, pateikiančių išsamią informaciją apie nepageidaujamo turinio, esančio žaidime, konkrečius tipus ir lygius, įskaitant kategorijas, apimančias skirtingo lygio smurtą, kalbą, seksualinį turinį, nuogumą, alkoholinių gėrimų ar kitų kvaišalų naudojimą, šiurkštų ir brandų humorą arba azartinius lošimus. Ant žaidimų su internetiniais elementais pakuočių vaizduojamas papildomas atsakomybės apribojimas „Internetinio bendravimo turinys nereitinguojamas ESRB“, tokiu būdu nurodant, kad reitingai taikomi tik pačiam žaidimui, o ne naudotojų sukurtam turiniui ar bendravimui (pvz., pokalbiams).

Pačių reitingų ženklų išvaizda buvo keista nekartą. Pradžioje, kai 1999 m. šie ženklai buvo įvesti, siekiant suteikti aiškesnį turinio vertinimo vaizdą, jų išvaizda buvo stilizuotai pikseliuota. 2013 m. buvo atlikti pakeitimai reitingų ženklų išvaizdoje: priimtas juodai ant balto teksto standartas, žymos eilutė „turinys vertinamas pagal“ buvo visiškai panaikinta, prekiniai ženklai buvo perkelti į apatinį dešinįjį kampą. Tokie pakeitimai buvo atlikti, siekiant padidinti ženklų aiškumą mažesniais dydžiais (pvz., mobiliųjų įrenginių ekranuose), atsižvelgiant į didėjantį skaitmeninėje terpėje platinamų kompiuterinių žaidimų kiekį.

ŽenklasReitingo elementaiNaudojamas nuoAprašymas80pxRating Pending (RP)1994Šis simbolis naudojamas tik ant reklamos ir rinkodaros medžiagų žaidimams, kuriems dar nebuvo priskirtas galutinis ESRB reitingas.80pxEarly Childhood (EC)1994Žaidimai, pažymėti šiuo reitingu, pasižymi tokiu turiniu, kuris komisijos laikomas tinkamu 3 metų ar vyresniems vaikams. Paprastai žaidimai, priskiriami šiam reitingui, yra edukacinio pobūdžio ir skirti ikimokyklinio lygio auditorijai bei nepasižymi netinkamu ar nepageidaujamu turiniu.80pxEveryone (E)1994 (kaip „Kids to Adults“)Žaidimai, pažymėti šiuo reitingu, pasižymi tokiu turiniu, kuris komisijos laikomas tinkamu bendrinei auditorijai; jie pasižymi nedideliu ar „lengvu“ kiekiu animacinio/fantastinio smurto ir kalbos. Iki 1998 m., kai reitingas buvo pervadintas, jis buvo žinomas pavadinimu Kids to Adults (K-A).80pxEveryone 10+ (E10+)2005Žaidimai, pažymėti šiuo reitingu, pasižymi tokiu turiniu, kuris komisijos laikomas tinkamu bendrinei auditorijai nuo 10 metų amžiaus. Juose gali pasitaikyti didesnio kiekio smurto, švelnios kalbos, šiurkštaus humoro ar įtaigaus turinio nei standartinis E reitingas gali sutalpinti, bet dar nesiekiant „Teen“ reitingo turinio lygio.80pxTeen (T)1994Žaidimai, pažymėti šiuo reitingu, pasižymi tokiu turiniu, kuris komisijos laikomas tinkamu asmenims nuo 13 metų; juose gali pasitaikyti saikingo kiekio smurto (įskaitant kraują mažais kiekiais), keiksmažodžių, pavartotų nedideliu ar vidutiniu kiekiu, ar įtaigių temų bei šiurkštaus humoro.80pxMature (M)1994Žaidimai, pažymėti šiuo reitingu, pasižymi tokiu turiniu, kuris komisijos laikomas tinkamu asmenims nuo 17 metų; juose gali pasitaikyti didesnį poveikį sukeliančio turinio nei „Teen“ reitingas gali sutalpinti, įskaitant intensyvų ir (ar) realistišką smurto atvaizdavimą (kraujas, suluošinimai ir mirties vaizdiniai), stipresnes seksualines temas ir turinį bei didesnį ir dažnesnį kiekį keiksmažodžių.80pxAdults Only (AO)1994Žaidimai, pažymėti šiuo reitingu, pasižymi tokiu turiniu, kuris komisijos laikomas netinkamu asmenims iki 18 metų; juose gali pasitaikyti stipresnių seksualinių temų ir turinio, grafinio nuogumo ar nepaprastai didelio kiekio smurtinių vaizdinių, kurio „Mature“ reitingas negali sutalpinti. Didžioji dalis AO žaidimų yra suaugusiesiems skirti žaidimai su pornografiniu turiniu: ESRB retai kada išduoda AO reitingą tik smurtui.

 Išnašos 

Kategorija:JAV organizacijos
Kategorija:Kompiuterinių žaidimų organizacijos
Kategorija:Cenzūra